《白云山作》
明代·李待问

为挹仙踪拄碧筇，白云峰接紫云峰。山连罗障秋涵郭，寺挂流霞暮隐钟。

落月未归珠树鹤，飞泉常护法池龙。蘼芜丹灶今何处，始忆神楼不易逢。

作者简介：广东海南人，字葵孺。万历间进士，累升佥都御史，巡抚应天。天启间魏忠贤生祠遍吴中。待问抵南京，置生祠不顾，诣孝陵毕即疾驰履任。崇祯间官至都御史。有诗文集。